

Projekts uz 30.08.2023.

Vēlamais izskatīšanas laiks:

FK 20.09.203.

Domē 28.09.2023.

Sagatavotājs un ziņotājs: Arnis Rozītis

LĒMUMS

Ādažos, Ādažu novadā

2023gada \_\_ .septembrī **Nr.**

**Par pārvietojamā skeitparka elementu iegādi un izvietošanu Carnikavā**

Līdz 2023. gada jūlijam Liepu ielā 10, Carnikavā, atradāss 2011. gadā būvēts skeitparks. 01.07.2023. pašvaldības aģentūra “Carnikavas komunālserviss” veica skeitparka tehniskā stāvokļa apsekošanu, atzina to par neatjaunojamu un slēdza tā pieejamību lietotājiem.

Pašvaldības ieskatā ir lietderīgi un samērīgi izvietot pārvietojamos skeitparka elementus Carnikavas stadionā, asfaltētajā teritorijas daļā “hokeja laukums”.

Projekta iecere atbilst Ādažu novada Attīstības programmas (2021.–2027.) vidējā termiņa prioritātei, rīcības virzienam un uzdevumiem VTP10: Sporta aktivitāšu pieejamība un daudzveidība, RV10.1: Sporta veidiem nepieciešamās infrastruktūras attīstība, U10.1.1: Ierīkot jauniešu aktīvās atpūtas un ekstrēmo sporta veidu infrastruktūru (velo pumpu trases, skeitparki, kāpšanas sienas u.tml.), t.sk. novada ciemos ( pasākums C10.1.1.1. Skeitparka / velo pumpu trases ierīkošana Carnikavā).

Pārvietojamo skeitparka elementu izgatavošana un uzstādīšana provizoriski izmaksās 60 000 EUR.

Pamatojoties uz Pašvaldību likuma 4. panta pirmās daļas 7. punktu*,* Sporta likuma 7. panta pirmās daļas 5. punktu*,* Attīstības komitejas 30.08.2023. atzinumu un Finanšu komitejas 20.09.2023. atzinumu, Ādažu novada pašvaldības dome

**NOLEMJ:**

1. Konceptuāli atbalstīt pārvietojamā skeitparka elementu ierīkošanu pašvaldības nekustamajā īpašumā Smilšu iela 1, Carnikava (kadastra Nr.80520040170002; 80520041291).
2. Centrālās administrācijas Sporta daļas vadītājam nodrošināt finanšu līdzekļus 60 000 EUR apmērā iekļaušanu pašvaldības 2024. gada budžeta projektā 1. punkta izpildei.
3. Pašvaldības izpilddirektoram veikt lēmuma izpildes kontroli.

Domes priekšsēdētāja K.Miķelsone

@ - GRN, SPN, FN, APN